066-2025

|  |  |
| --- | --- |
| **28.11.**  **petak** | Okupljanje grupe u zračnoj luci Split u 05:45 sati. Prijava na let za Zagreb u 06:50 sati. Dolazak u zračnu luku Zagreb u 7:35 sati. Nakon slijetanja, ukrcaj u autobus i vožnja prema Bratislavi uz kraća zadržavanja i odmore tijekom puta. Romantična **BRATISLAVA** – europska prijestolnica, manja od Zagreba, poznata kroz povijest kao *Pressburg* i *Požun*, najljepša i najposjećenija upravo u adventsko i Božićno vrijeme. Po dolasku u glavni grad Slovačke slijedi razgled grada autobusom i pješice u pratnji voditelja putovanja: Novi most, Bratislavski hrad - dvorac koji se nalazi 100 m iznad Dunava i s kojeg puca pogled na grad i susjedne Austriju i Mađarsku, Hlavne namestie - glavni trg, stara gradska vijećnica, Primacijalna palača – mjesto potpisivanja Požunskog mira, katedrala sv. Martina – nekadašnja krunidbena crkva, Plava crkva, Slovačko narodno kazalište. Smještaj u hotel u središtu grada, udaljen par minuta pješice od adventskih zbivanja, pa se ostatak dana može uživati na sajamskim kućicama, posjetiti obližnje pubove i restorane, obrtničke dućane, kušati „*halušky*“ i „*makovnik*“, probati „*kofolu“*, kuhano vino ili punč i osjetiti bilo ovog „malog-velikog“ grada uz Dunav. Noćenje. |
| **29.11.**  **subota** | Doručak. Ukrcaj u autobus i odlazak na adventsko slavlje u susjedni „carski“ Beč, udaljen sat vremena vožnje. **BEČ**, WIEN, VIENNA – austrijska prijestolnica na obalama „*lijepog, plavog* *Dunava*“, nekad središte Austro-ugarske monarhije, a od 1955.g. glavni grad Republike Austrije, i u 2024. godini, ponovo rangiran na vrhu ljetstvice svjetskih gradova ponajboljih za život. Obilježavanje Adventa u Beču je napoznatije, najstarije i najposjećenije u Srednjoj Europi. Nakon dolaska u grad, šetnja i razgled s vodičem do povijesne jezgre, okružene bečkim „prstenom“–Ringom, preko Trga Marije Terezije i Hofburg palače, do katedrale sv. Stjepana, gdje kao putokaz stoji njen gotički toranj visok 137 m. Adventski sajam *„Christkindlmarkt*“ ispred Gradske vijećnice (Rathaus) je najveći, iako je svaka ulica u središtu Beča jedan mali sajam sam za sebe, s rukotvorinama i ukrasima, s vrtuljcima, uz šaroliku gastro ponudu– kobasice, kuhano vino, medenjake, licitare, uz pjesmu zborova i samostalnih umjetnika iz raznih zemalja. Kavane i slastičarne su na svakom uglu, a tko voli klasiku, prilika je pojesti komad slavne torte „*Sacherice“*ili „*Apfelstrudela*“ uz ispijanje „*Wiener melanga*“ – šalice bečke kave ili čokolade sa šlagom. Slobodno do okupljanja grupe u kasnijim popodnevnim satima u dogovoru s voditeljem putovanja, te povratak u **Bratislavu**. Slobodna večer. Noćenje. |
| **30.11.**  **nedjelja** | Doručak. Odjava iz hotela, ukrcaj u autobus i putovanje prema Grazu, uz kratki odmor tijekom puta. **GRAZ** – glavni grad Štajerske, drugi po veličini u Austriji, koji leži na rijeci Muri, također je poznat po svom adventskom sajmu. Po dolasku iskrcaj iz autobusa i u pratnji voditelja putovanja odlazak u kratak razgled povijesne, izvrsno sačuvane i intimne jezgre grada, gdje se, kao i u Beču, ispred Gradske vijećnice, nalazi najveći adventski sajam, a otvorenje Adventa se obilježava paljenjem preko 20 tisuća lampica na grandioznom Božićnom drvcu na glavnom gradskom trgu, što stvara posebnu atmosferu u osvijetljenom gradu, a ledene jaslice u neposrednoj blizini čine također simbol gradackog Adventa. Slobodno za šetnju gradom ili uspon žičarom, liftom ili pješice na *Schlossberg*, brdo usred grada, te uživanje u ponudi nekoliko sajmova, koji su u pješačkoj udaljenosti jedan od drugoga. Okupljanje grupe u dogovoru s voditeljem putovanja, te odlazak prema Hrvatskoj.  Dolazak u zagrebačku zračnu luku. Prijava na let za Split u 21:10, dolazak u Split u 22:00 sata. |
|  |  |

**C I J E N A A R A N Ž M A N A:**

|  |  |
| --- | --- |
| **Uplata kod prijave: 150,00 eura**  **(iznos promjenjiv – ovisno o cijeni zrakoplovne karte)**  **Nadoplata za 1/1 sobu: 90,00 eura**  MOGUĆNOST OBROČNE OTPLATE | **28 – 32 putnika – 450,00 eura**  **24 – 27 putnika – 475,00 eura** |

**Program po osobi uključuje:** prijevoz zrakoplovom na relaciji Split-Zagreb-Split s uključenim zrakoplovnim pristojbama, 1 komad ručne prtljage do 8 kg (maks. dim 55x40x20) i 1 komad predane prtljage do 23 kg, prijevoz autobusom prema programu i razglede Bratislave, Beča i Graza u pratnji voditelja putovanja, smještaj u hotelu 4\* u središtu Bratislave (*pješačka zona*) na bazi 2 noćenja s buffet doručkom, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV i organizaciju putovanja.

**Program ne uključuje:** ulaznice za kultur-povij.spomenike, karte javnog gradskog prijevoza, troškove osobne prirode**.**

**Preporuka:** uplata police od rizika otkaza putovanja: 16,00 eura (plativo kod uplate rezervacije)